b'\n_START_ARTICLE_\nIvan Pelizzoli\n_START_SECTION_\nUra\n_START_PARAGRAPH_\nPelizzolin ura alkoi Atalantan juniorijoukkueessa, josta h\xc3\xa4net nostettiin edustusjoukkueeseen kaudeksi 1998\xe2\x80\x931999. H\xc3\xa4n kuitenkin pelasi ensimm\xc3\xa4iset ottelunsa seuraavalla kaudella lainalla Triestinassa Serie C2:ssa B-lohkossa. Kausi meni Pelizzolin kannalta varsin hyvin sill\xc3\xa4 h\xc3\xa4nen p\xc3\xa4\xc3\xa4stettyjen maalien keskiarvo oli 1.04. Triestina sijoittui sarjassa kolmanneksi ja p\xc3\xa4\xc3\xa4si karsimaan nousua Serie C1:een. Pelizzoli kuitenkin palasi takaisin Atalantaan lainasopimuksen p\xc3\xa4\xc3\xa4tytty\xc3\xa4 ja oli tarkoitus olla joukkueensa kolmosmaalivahti. Toisin kuitenkin k\xc3\xa4vi, kun ykk\xc3\xb6smaalivahti Alberto Fontana loukkaantui kauden alussa ja kakkosmaalivahtina toiminut Davide Pinato loukkaantui joukkueen nelj\xc3\xa4nness\xc3\xa4 ottelussa AC Milania vastaan. T\xc3\xa4m\xc3\xa4n my\xc3\xb6t\xc3\xa4 Pelizzoli sai tilaisuutensa pelata ensimm\xc3\xa4ist\xc3\xa4 kertaa Serie A:ssa. H\xc3\xa4nen otteensa olivat kauden aikana varsin vakuuttavia ettei Atalantan valmentaja Giovanni Vavassori peluuttanut loukkaantumistaan tervehtyneit\xc3\xa4 Alberto Fontanaa ja Davide Pinatoa. Atalanta pelasi my\xc3\xb6s varsin vakuuttavan kauden vuosiin Serie A:ssa sijoittumalla seitsem\xc3\xa4nneksi._NEWLINE_Hyv\xc3\xa4n kauden my\xc3\xb6t\xc3\xa4 AS Roman valmentaja Fabio Capello kiinnostui nuoresta lupauksesta, jonka my\xc3\xb6t\xc3\xa4 Pelizzoli siirtyi Atalantasta juuri Scudetton voittaneeseen Roomaan. Pelizzolin kausi Roomassa oli vaihteleva joutuen taistelemaan ykk\xc3\xb6smaalivahdin roolista muun muassa Francesco Antoniolin kanssa, joka j\xc3\xa4tti seuran vuonna 2003. Pelizzoli voitti kuitenkin seuran kanssa Italian supercupin vuonna 2001. Lopulta Pelizzoli j\xc3\xa4tti AS Roman ja siirtyi kaudeksi 2005\xe2\x80\x932006 Regginaan, jossa h\xc3\xa4n ehti pelata kaksi kautta, kunnes ven\xc3\xa4l\xc3\xa4inen Lokomotiv Moskova osti maalivahdin itselleen 31. tammikuuta 2007 nelj\xc3\xa4n vuoden sopimuksella. Pelizzolin peliaika on kuitenkin j\xc3\xa4\xc3\xa4nyt viel\xc3\xa4 v\xc3\xa4hemm\xc3\xa4lle pelattuaan ensimm\xc3\xa4isell\xc3\xa4 kaudella 12 ottelua. Peliajan v\xc3\xa4hyyden vuoksi h\xc3\xa4net lainattiin italiaan Serie B:hen AlbinoLeffeen, jossa h\xc3\xa4n pelasi 23 ottelua. Kauden p\xc3\xa4\xc3\xa4tteeksi Pelizzoli j\xc3\xa4i Italiaan ja siirtyi Cagliariin.'